Saako Oodia jo arvostella? Ydintehtävältään se on vain keskinkertainen, Itäkeskuksen ja Tikkurilan kirjastoissakin on enemmän kirjoja – Johtaja: ”Ei se määrä vaan se laatu”

Oodi omisti vain yhden kerroksen kolmesta kirjoille – pääkaupunkiseudulla on viisi valikoimaltaan suurempaa kirjastoa.

Oodin kolmannessa kerroksessa on myös kirjoja, toisin kuin ensimmäisessä ja toisessa kerroksessa.­

Oodi-keskustelun tuoreimmat käänteet löytyvät tämän kirjoituksen jatkojutusta tämän linkin takaa.

Onko mitään koskaan kehuttu niin paljon kuin Helsingin keskustakirjasto Oodia?

Wow-arkkitehtuurin kaunis ja komea ilmentymä on herättänyt ihastusta New York Timesia myöten. Kaksipäiväisissä avajaisjuhlallisuuksissa kävi 55 000 vierailijaa. Ja mikä tärkeintä: komea rakennus on houkutellut ihmisiä ottamaan peräti 700 uutta kirjastokorttia!